Hannetjie van der Westhuizen en haar passasiers was verbaas toe ’n nuuskierige leeu op 14 Augustus aan hul karspieëltjie en bande begin knaag het. Die het selfs deur die glas vir hulle geloer. “In die 48 jaar wat ek al die wildtuin besoek het ek nog net ’n leeu deur my verkyker gesien. Ek het nog nooit ’n ervaring soos dié beleef nie,” het sy gesê.
Oleg Zubkov het duidelik geen vrees vir leeus nie. Hy is die bestuurder van ’n dieretuin in die Oekraïene en word gereeld afgeneem waar hy gewaagde toertjies saam met hulle uitvoer. Dié keer het hy die leeumannetjie se maanhare getrek sodat besoekers die dier se tande kan sien.
Die Suid-Afrikaanse toergids Lucien Beaumont het hierdie video geneem van ’n honger leeuwyfie wat haar vangs rakelings mis.